Bjørn Lynne

Bjørn Arild Lynne (født 31. desember 1966) er en norsk komponist og musiker, tidligere kjent som Dr. Awesome. Han er bosatt i Stavern i Vestfold.

 Biografi 
 Tidlig karriere, demo-scene, Dr. Awesome / Crusaders 
Bjørn Lynne viste en tidlig interesse for musikk. Hans musikkutdannelse er begrenset til grunnleggende musikkteori og noter da han spilte i skolekorps («guttemusikken»). Hans interesse utviklet seg videre etter at han i 1988 kjøpte en Amiga 500 hjemmedatamaskin, som han brukte til å lage musikk med «Soundtracker»-systemet, som bestod av en slags programmering av sekvenser med lyd, som ble gjengitt av 4 lydkanaler med 8-bits sampling.

Som bruker av Amiga ble han aktiv i den såkalte Amiga demo-scene hvor grupper av utøvere (grafikere, programmerere, designere, animatører og musikere) skapte «demos» og «intros» som hovedsakelig gikk ut på å imponere hverandre med kunnskaper og få datamaskinen til å fremføre overraskende multimedia-show samt lydsette introduksjoner piratgrupper som Crusaders laget til spill de hadde brutt kopibeskyttelsen på eller skaffet til veie. Det var vanlig å bruke pseudonymer, og Lynne kalte seg på denne tiden for «Dr.Awesome» og var med i gruppen Crusaders, som bestod av Amiga-eiere fra Skedsmo-distriktet. Dr. Awesome ble en av de mest kjente figurene i datidens datamusikk-kultur og i dag kan man ennå finne hundrevis av Dr. Awesome-musikkstykker fritt tilgjengelig på internett i soundtracker-format (MOD).

I denne perioden ga han også ut sin første CD. I samarbeid med finnen Seppo Hurme ble CD-en Hobbits & Spaceships finansiert og utgitt i september 1992. Lynne fulgte opp med musikk til et lokalt teaterstykke (Brave New Virtual World) og ga også denne musikken ut på en kassett med samme navn. Deretter fulgte CD-en Montage, også selvfinansiert, denne gang av Bjørn Lynne alene, i januar 1994.

I tillegg til alt dette spilte han også keyboards og sang i det progressive rockebandet Ab Intra. Bandet gjorde én profesjonell innspilling som ble med på CD-en This Is An Orange, en samle-CD med skandinaviske progressive rockeband i 1994. Bandet hadde også en konsert på Chateau Neuf i Oslo og lagde en mengde amatøropptak av sine egne låter.

Lynne var skribent i databladet Tekno og skrev i en periode en serie om musikkproduksjon på PC.

 1995–2005 i Storbritannia 
Bjørn Lynne flyttet i april 1995 fra Oslo til Wakefield i Storbritannia og begynte der i stilling som komponist, musikkprodusent og lydprodusent for spillutviklerselskapet Team17 Software Ltd. Der ble en av hans første oppgaver å skape musikken og lydeffektene til det populære spillet Worms.

Samtidig kunne han bruke lokalene og utstyret til Team17 Software til egne musikkprosjekter. Han fikk sitt neste soloalbum Dreamstate utgitt av Centaur Discs, et lite, uavhengig britisk plateselskap, i 1995. Deretter fulgte flere andre soloalbum, tidvis med gjestemusikere, men stort sett med Lynne på alle instrumenter. Disse ble utgitt på forskjellige små plateselskaper, blant annet Mellow Records, Cyclops og Proximity Records.

I årene 1995–2005 skapte han musikken til et stort antall spill til PC, PlayStation, Nintendo og XBox. Han ga også ut en hel del CD-er med musikk innenfor genrene progressive rock, elektronisk musikk, ambient, fantasy-musikk, avslapningsmusikk og techno-trance.  

 2005 - tilbake til Norge 
I 2000 hadde Bjørn Lynne grunnlagt og startet den internettbaserte musikktjenesten Shockwave-Sound.Com.Shockwave-Sound.Com Her solgte han «royalty-free» musikk, det vil si at et firma kunne kjøpe musikken for rundt 200 kroner per sang, og denne prisen inkluderte en lisens til å bruke musikken i kommersiell sammenheng (for eksempel internett-side, video, TV-program, multimediapresentasjon, firma-CD-ROM, telefonsystemer, reklame, messe med videre). Typen musikk som Lynne hadde jobbet med viste seg å være godt egnet til disse formålene, og Shockwave-Sound.com oppnådde etterhvert nok suksess til at Lynne kunne forlate sin jobb i Team17 Software og leve utelukkende av sin egen musikk, via CD-salg og lisensering av musikk til mediabruk.

Veien var dermed åpen for å kunne flytte tilbake til Norge, og Lynne valgte å flytte til Stavern, etter å ha vært der på et lengre besøk i 2004. Han jobber nå i et eget studio i sitt hjem i Stavern, der han produserer musikk til royalty-free lisensering via nett, egne solo-album og andre små og store prosjekter.

 Diskografi 
 Utgitt på utenlandske, uavhengige plateselskaper 
 Dreamstate (Centaur Discs, 1995)
 Witchwood (Mellow Records, 1996)
 The Void (Cyclops, 1997)
 Wizard of the Winds (Cyclops, 1998)
 Wolves of the Gods (Cyclops, 1999)
 Revive (Cyclops, 2000)
 The Gods Awaken (Proximity Records, 2001)

 Offisielle, selvfinansierte utgivelser 
 Hobbits & Spaceships (1992)
 Montage (1994)
 Accelerator (2001)
 Colony (2002)
 Return to Witchwood (2003)
 Soothe CD-versjon (2004)
 Soothe 5.1 Surround Musikk DVD-versjon (2004)
 Beneath Another Sky (2006)

 Offisielle utgivelser med band-navnet Divinorum 
 Isms (1998)
 Talisman (2000)
 Power Liquids (2003)

 Uoffisielle, «personlige» og mindre utgivelser 
 Alien Breed 3D Soundtrack (1995)
 X2 Soundtrack (1996)
 Decade (1997)
 Seven Kingdoms Soundtrack (1997)
 Seven Kingdoms II The Frythan Wars Soundtrack (1998)
 Pig Detective Soundtrack (1998)
 Worms 2 Soundtrack (1998)
 Worms Armageddon Soundtrack (1999)
 Statement (2004)

 Bootlegs, kassettutgivelser, begrensede utgivelser for spesielle formål, et cetera 
 Bjørn Lynne Demo-Tape #1 (kassett, 1991)
 Hobbits & Spaceships, The Extras (kassett, 1992)
 Brave New Virtual World (kassett, 1993)
 Acoustic Adventures (samle-CD for promotion-bruk, 2001)
 Ambient Sea (for lokal promotion, 2006)

 Musikk til videospill 
 Brat (Amiga, 1991)
 Cubulus (Amiga, 1992)
 Airline (Amiga, 1992)
 Escape from Colditz (Amiga, 1992)
 Fantastic Voyage (Amiga, 1992)
 Project-X (Amiga, 1993)
 Qwak (Amiga, 1994)
 Worms (Amiga, PC, Mac, PlayStation, Sega Saturn, Gameboy, SNES, 1995)
 Dominion Storm (PC, 1996)
 X2 (PlayStation, 1996)
 Dark Corona (Mac, 1996)
 Seven Kingdoms (PC, 1997)
 Addiction Pinball (PC, 1998)
 Worms Pinball (PlayStation, 1998)
 Worms 2 (PC, PlayStation, 1998)
 Nightlong: Union City Conspiracy (PC, 1998)
 Seven Kingdoms II: The Frythan Wars (PC, 1998)
 Worms Armageddon (PC, PlayStation, Gameboy, Sega Dreamcast, 1999)
 Virtual U (PC, 1999)
 Arcade Pool II (PC, 1999)
 Phoenix: Deep Space Resurrection (PC, 2000)
 Spin Jam (PlayStation, 1999)
 Siege of Avalon (PC, 2000)
 Ford Racing (PC, 2000)
 Stunt GP (PC, PlayStation2, Sega Dreamcast, 2001)
 Bomberman (PC, 2001)
 Worms World Party (PC, PlayStation, Sega Dreamcast, 2001)
 Capitalism II (PC, 2001)
 Worms Blast (PC, PlayStation 2, Nintendo GameCube, Nintendo Gameboy Advance, 2001)
 Maximum Capacity: Hotel Giant (PC, 2001)
 Restaurant Empire (PC, 2003)
 Worms 3D (PC, PlayStation 2, X-Box, Nintendo GameCube, 2003)
 Worms Forts: Under Siege (PC, PlayStation2, 2004)
 Blox Forever (PC, 2004)
 Multiplayer Solitaire (PC, 2004)
 Icy Spell (PC, 2004)
 Blotto Lotto (PC, 2004)
 Worms 4: Mayhem (PC, PlayStation 2, X-Box, 2005)
 Rock Around the Slots (PC, 2004)
 Turbo Spirit XT (PC, 2005)
 Bumpcopter 2 (PC, 2005)
 Midnight Strike (PC, 2005)
 Spinning For Gold (PC, 2005)
 Worms Open Warfare (Sony PSP, Nintendo DS, 2005)
 Lemmings (Sony PSP, Nintendo DS, 2006)

 Film og TV 
De fleste av disse er ikke bestillingsverk, men produsenten har kjøpt lisens til allerede eksisterende musikk komponert av Lynne, og brukt i blant annet disse produksjonene:

 BBC Meet the Ancestors
 CBS 60 Minutes
 Vampire Sisters (film)
 The Oracle (film)
 Granada Television UK: Uncovered
 «Alwaleed – Businessman Billionaire Prince» (dokumentar)
 «The Crashes that Changed Flying» (dokumentar)
 «Power and Precision – an Introduction to Explosives» (dokumentar)
 Virtual Van Cordtland Park og Virtual Chicago (treningsvideoer)
 It Itches, It Burns, It Kills (uavhengig filmproduksjon)

 Annet 
Fordi Bjørn Lynnes musikk ligger tilgjengelig for hvilket som helst firma å kjøpe en lisens til å bruke hans musikk kommersielt, har den blitt brukt i bokstavelig talt tusenvis av produksjoner verden over, av store og små selskaper. Noen av de mer nevneverdige som har brukt musikken i sine produksjoner er:

 MBNA Bank, Plc (musikk til telefonsystem)
 London Planetarium
 AOL, Microsoft, IBM, Yahoo, Prudential og andre (musikk til nettreklame)
 Raffles Hotel, Singapore (musikk til intern TV-informasjonskanal)
 Starbucks
 BBC, Granada Television, CBS (TV-bruk)
 «The Pocket and the Pendant» (lydbok)
 Plasma Aquarium, Plasma art, Plasma nature, etc. (DVD-er for dekorativ bruk av flatskjermer)
 Sky Television (bruk i interaktiv digital TV)

 Referanser 

 Eksterne lenker 




Kategori:Norske komponister
Kategori:Norske artister innen elektronisk musikk
Kategori:Progressiv rock